На основу члана 123. став 9. Закона о основама система образовања и васпитања  (“Службени гласник РС", бр. 88/2017, 27/2018 – др. закон, 10/2019, 6/2020, 129/2021, 92/2023 и 19/2025) и члана 12. став 1. тачка 3. Закона о националним саветима националних мањина (“Службени гласник РС", бр. 72/2009, 20/2014 - одлука УС, 55/2014 и 47/2018), а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне je на 92. eлектронској седници одржаној од 13.01.2026. године до 15.01.2026. године донео следећу

ОДЛУКУ О ДАВАЊУ МИШЉЕЊА
у поступку 
за избор директора 
Основне школе «15 октобар»  у Пивницама

I

Даје се позитивно мишљење за избор предложеног  кандидата Крстовски Милоша, професора разредне наставе из Новог Сада на радно место директора Основне школе «15. октобар»  у Пивницама.

Образложење 

У складу са чланом 123.  став 9. Закона о основама система образовања и васпитања  и чланом 12. став 1. Закона о националним саветима националних мањина, Основна школа «15. октобар»  у Пивницама, доставила је дана 09.01.2026. године Савету захтев за давање мишљења о предложеним кандидатима за директора, број: 2-1 од  дана 05.01.2026. године. Предложени кандидати за директора Основне школе «15. октобар»  у Пивницама су Милош Крстовски, професор разредне наставе из Новог сада и Мирослав Јурај Бела, професор физике и основа технике за основну школу из Пивница.
Извршни одбор Националног савета разматрао је наведени Захтев и достављену документацију на 92. електронској седници, одржаној од 13.01.2026. године до 15.01.2026. године.
Савету је уз Захтев достављена и следећа документација: Записник за посебне седнице Наставничког већа у проширеном саставу одржане дана 26.12.2025. године, број: 603 и биографије оба кандидата.
Након разматрања достављене документације, узимајући у обзир и биографије оба кандидата, чланови Извшног одбора НССНМ  су се већином гласова изјаснили за давање позитивног мишљења кандидату Крстовски Милошу професору разредне наставе из Новог сада.

У складу са горе наведеним, а на основу одредаба члана 123. став 9. Закона о основама система образовања и васпитања  и члана 12. став 1. тачка 3. Закона о националним саветима националних мањина, донета је одлука из диспозитива. 
Национални савет позива будућег директора на сарадњу при популаризацији и реализацији наставе словачког језика у Основној школи «15. октобар»  у Пивницама.


Број: 01-2/2026-04
Датум:15.01.2026. године
Место: Нови Сад

